Ilja Hurník

Ilja Hurník (* 25. november 1922, Poruba† 7. september 2013) bol český hudobný skladateľ, klavirista, hudobný pedagóg, dramatik a spisovateľ.

Život 
Narodil sa v Porube do rodiny učiteľov. V 11 rokoch začal skladať hudobné skladby a niektoré mu aj vyšli. Na začiatku svojej umeleckej dráhy bol podporovaný nemecky píšucou spisovateľkou a poetkou Mariou Stona, na ktorej zámku v Třeboviciach v Sliezsku bol častým hosťom. Jeho mecenáška mu umožnila vystupovanie pred kultúrnym publikom, ktoré sa schádzalo na jej zámku. Vyštudoval Matičné gymnázium v Ostrave. V roku 1938 musela jeho rodina utiecť pred sudetským zabratím do Prahy, kde ho na umeleckej škole vyučovali legendárni učitelia, klavirista Vilém Kurz, jeho dcéra Ilona Štěpánová-Kurzová a skladateľ Vítězslav Novák.

Pôsobil tu ako hudobník, dramatik a tiež ako spisovateľ. Ako pianista vystupoval veľa v zahraničí a zaujal predovšetkým interpretáciou Clauda Debussyho a Leoša Janáčka, vystupoval najmä spolu s Pavlom Štěpánom, s ktorým sa zaslúžili o renesanciu štvorručnej klavírnej hry. Nápady do svojich skladieb čerpal z ľudovej sliezskej intonácie, neskôr tiež z antických a biblických námetov.

V spisovateľskej oblasti sa preslávil svojimi knihami poviedok (Trubači z Jericha, Kapitolské husy), psychologickými sondami skrytými do príbehov zo sveta hudby. Na svoju mladosť spomína v memoároch (Dětství ve Slezsku).

Ako dramatik sa preslávil v rozhlasových hrách. Pôsobil na pražskom konzervatóriu a Vysokej škole múzických umení v Bratislave. Veľký ohlas mal jeho osemplatňový cyklus Umění poslouchat hudbu, dnes znovu vydaný na CD. Skladal tiež piesne pre deti (všeobecne známa Zasadím jablůňku).

Zomrel 7. septembra 2013 vo veku 90 rokov.

Dielo

Knihy 
Trubači z Jericha Státní hudební vydavatelství, Praha 1965, Melantrich, Praha 1985 /štvrté vydanie/
Kapitolské husy  (Melantrich, Praha 1969)
Muzikální Sherlock (Čs. spisovatel, Praha 1971)
Cesta s motýlkem (Supraphon, Praha 1973)
Jak se hraje na dveře (Albatros, Praha 1974, 1989)
Struny, klapky, paličky (Albatros, Praha 1975)
Dětství ve Slezsku (Čs. spisovatel, Praha 1979)
Múza v teréne (Opus, Bratislava 1980)
Sláva, jsi umělec! (Panton, Praha 1986)
Trojhlas (spolu s M. Horníčkom a Vl. Preclíkom) (Melantrich, Praha 1986)
Lístky vavřínové (Čs. spisovatel, Praha 1987)
Neveselé žalozpěvy (Supraphon, Praha 1987)
Od housliček po buben /s Václavem Fischerom/  (Albatros, Praha 1987)
Mokřice (Čs. spisovatel, Praha 1989)
Závěrečná zpráva /paměti/  (Nakladatelství Karolinum, Praha, 2000)
Proč pláče Methuzalem (Nadace Universitas Masarykiana a Nakladatelství Albert, Brno a Boskovice 1995)
Kterak psáti a řečniti (Typografická dílna Nový Hrádek, Dobruška 1997)
Zelený notýsek  (Nakladatelství Akropolis, Praha, 2005)
Modrý notýsek  (Nakladatelství Akropolis, Praha, 2006)
Růžový notýsek (Nakladatelství Akropolis, Praha, 2007)
Fialový notýsek (Nakladatelství Akropolis, Praha, 2008)
Infračervený notýsek (Nakladatelství Akropolis, Praha, 2009)
Oranžový notýsek (Nakladatelství Akropolis, Praha, 2012, ISBN 978-80-7304-151-9

Rozhlasové hry 
 Profesor Morus, Český rozhlas, 2010

Ocenenia 
 titul DrSc. honoris causa
 Komenského medaila ministerstva školstva
 Cena Classic Českého hudobného fondu
 zlatá medaila AMU
 Grand Prix a mnoho ďalších cien
 28. októbra 2007 mu prezident Česka Václav Klaus udelil Štátne vyznamenanie Za zásluhy o štát v oblasti kultúry a umenia
 Jeho meno nesie vo svojom názve "Základní umělecká škola Ilji Hurníka" v Prahe 2, Slezská 21 a v Opave 5, Pekařská 6 
 Pri príležitosti štátneho sviatku 28. októbra 2010 mu bola udelená Cena Ministerstva kultúry za prínos v oblasti hudby. V dvorane Veletržného paláca v Prahe ich 25. októbra 2010 predal laureátom minister kultúry Jiří Besser

Referencie

Zdroj 
 

Skladatelia vážnej hudby
Českí hudobní skladatelia
Českí klaviristi
Českí dramatici
Českí spisovatelia
Sliezske osobnosti
Nositelia Medaily Za zásluhy (Česko)
Osobnosti z Ostravy